Source: http://merit.slv.cz/KSPO/2Cob/83/2015
Timestamp: 2018-10-18 12:24:21+00:00
Document Index: 15535667

Matched Legal Cases: ['súd ', 'súd ', 'súd ', 'súd ', '§ 257', '§ 370', 'súd ', 'súd ', 'súd ', '§ 370', 'súd ', 'súd ', '§ 11', 'súd ', '§ 396', '§ 255', '§ 256']

KSPO/2Cob/83/2015
Súd: Krajský súd Prešov Spisová značka: 2Cob/83/2015 Identifikačné číslo súdneho spisu: 8314209470 Dátum vydania rozhodnutia: 17. 05. 2017 Meno a priezvisko sudcu, VSÚ: JUDr. Marek Kohút ECLI: ECLI:SK:KSPO:2017:8314209470.1
Uznesenie Krajský súd v Prešove v senáte zloženom z predsedu senátu JUDr. Mareka Kohúta a sudcov JUDr. Jozefa Angeloviča a JUDr. Petra Šama, v právnej veci žalobcu: RWE Gas Slovensko, s.r.o., Hviezdoslavovo námestie 13, Bratislava 811 02, IČO: 44 291 809, zastúpeného JUDr. Marekom Hroudom, advokátom, AK so sídlom Krmanova 16, 040 01 Košice, proti žalovanému: iTRUSTee Restructuring, k.s., so sídlom Petrovianska 38/A, 080 01 Prešov, správca konkurznej podstaty úpadcu ILaS ENERGY s.r.o., so sídlom Strojárska 2740, 069 01 Snina, IČO: 45 944 377, o zaplatenie 46.564,12 eur s príslušenstvom, o späťvzatie návrhu vo veci vedenej Okresným súdom Humenné pod sp. zn. 12Cb/106/2015, takto
P r i p ú š ť a späťvzatie návrhu, rozsudok Okresného súdu Humenné č. k. 12Cb/106/2015-73 zo dňa 9.7.2015 zrušuje a konanie v celom rozsahu z a s t a v u j e.
Žiadna zo strán sporu n e m á nárok na náhradu trov prvostupňového, ani odvolacieho konania.
1. Napadnutým rozsudkom č. k. 12Cb/106/2015-73 zo dňa 9.7.2015 Okresný súd Humenné (ďalej len „súd prvej inštancie“ alebo „okresný súd“) rozhodol takto: „Žalovaný je p o v i n n ý zaplatiť žalobcovi sumu 46 564,12 eur s 8,25 % úrokom z omeškania ročne zo sumy 8044,12 eur od 17.6.2014 do zaplatenia, s 8,25 % úrokom z omeškania ročne zo sumy 9124,86 eur od 17.6.2014 do zaplatenia, s 8,25 % úrokom z omeškania ročne zo sumy 8452,49 eur od 17.6.2014 do zaplatenia, s 8,50 % úrokom z omeškania ročne zo sumy 2636,51 eur od 17.6.2014 do zaplatenia, s 8,50 % úrokom z omeškania ročne zo sumy 5377,19 eur od 17.6.2014 do zaplatenia, s 8,50 % úrokom z omeškania ročne zo sumy 5950,42 eur od 17.6.2014 do zaplatenia, s 8,25 % úrokom z omeškania ročne zo sumy 6975,53 eur od 17.6.2014 do zaplatenia a trovy konania vo výške 4059,57 eur to všetko v lehote 3 dní od právoplatnosti tohto rozsudku“.
2. Proti tomuto rozsudku podal žalovaný včas odvolanie.
3. Žalobca po výzve odvolacieho súdu písomným podaním doručeným krajskému súdu dňa 20.9.2016 z dôvodu vyhláseného konkurzu na majetok žalovaného, zobral žalobu späť v celom rozsahu, pričom v zmysle § 257 Civilného sporového poriadku navrhol stranám sporu nepriznať náhradu trov konania z dôvodu vyhláseného konkurzu a zároveň žiadal o vrátenie zaplateného súdneho poplatku.
4. Správca konkurznej podstaty žalovaného sa k späťvzatiu návrhu nevyjadril.
5. Podľa § 370 ods. 1 zák. č. 160/2015 Z. z. Civilný sporový poriadok (ďalej len „CSP“), ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. 6. Podľa ods. 2 citovaného ustanovenia, súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví.
7. Späťvzatím žaloby sa rozumie procesný úkon žalobcu, z ktorého jednoznačne vyplýva, že na prejednanie svojho návrhu v odvolacom konaní netrvá. Rešpektujúc dispozičné právo žalobcu, využitím ktorého vzal žalobu v celom rozsahu späť, odvolací súd, a to s prihliadnutím na to, že žalovaný nevyslovil nesúhlas so späťvzatím žaloby podľa § 370 ods. 2 CSP, odvolací súd späťvzatie žaloby pripustil, rozsudok okresného súdu zrušil a konanie zastavil.
8. O prípadnom vrátení alikvótnej čiastky zaplateného súdneho poplatku za návrh rozhodne súd prvej inštancie v súlade s § 11 ods. 8 zák. č 71/1992 Zb. o súdnych poplatkoch a poplatku za výpis z registra trestov v platnom znení.
9. O trovách prvoinštančného, ako aj odvolacieho konania rozhodol odvolací súd podľa § 396 ods. 1, § 255 ods. 2 a § 256 ods. 1 CSP tak, že žiadna zo strán sporu nemá nárok na náhradu trov prvostupňového, ani odvolacieho konania.
10. Rozhodnutie odvolacieho súdu bolo prijaté jednohlasne.